
118                                           DR.31.10.2018                                                                                                                                            

 
Ops Catut ini juga telah mengeluarkan Notis sebanyak 188 di bawah seksyen 21(2) 

Akta Kawalan Harga dan Antipencatutan 2011. Bagi melihat pematuhan peniaga terhadap 
perundangan, sebanyak enam Kertas Siasatan bagi kesalahan di bawah seksyen 14(1) dan 
dua Kertas Siasatan bagi kesalahan di bawah seksyen 53A telah dibuka sepanjang operasi 
dilaksanakan. Sebanyak 2,023 Notis telah dikeluarkan di bawah seksyen 53A, akta yang 
sama yakni untuk peniaga menyelenggarakan dan menyimpan rekod perniagaan.  

Tuan Yang di-Pertua, yang kedua adalah kos sara hidup.  Saya ucapkan terima 
kasih kepada sahabat saya dari Papar dan Pasir Mas yang membangkitkan tajuk ini.  
Mengikut hasil bancian ke atas pendapatan dan perbelanjaan isi rumah atau household 
income and spending (HIS) yang dijalankan oleh Jabatan Perangkaan Malaysia bagi tahun 
2016, sebab kita sekarang menggulung bagi RMKe-11, Kajian Separuh Penggal. Didapati 
bahawa secara umumnya terdapat empat faktor yang menyebabkan peningkatan kos sara 
hidup iaitu makanan, perumahan, pengangkutan dan utiliti. Adalah diperhatikan bahawa 
segmen makanan merupakan penyumbang utama bagi peningkatan kos sara hidup.  

Daripada empat tadi, penyumbang utama kepada peningkatan kos sara hidup 
adalah makanan. Perbelanjaan rakyat Malaysia untuk makanan. Perumahan, pengangkutan 
dan utiliti tetapi makanan yang paling tinggi. 

Sememangnya tidak dinafikan bahawa isu kos sara hidup merupakan isu yang 
paling penting. Tuan Yang di-Pertua, saya telah mengangkat kepada Jemaah Menteri satu 
kertas untuk dibincangkan yang kemudiannya di persetujui supaya Majlis Tindakan Sara 
Hidup Negara diaktifkan dan Majlis Tindakan Sara Hidup Negara dipengerusikan oleh Yang 
Amat Berhormat Timbalan Perdana Menteri. Tujuannya membincangkan isu-isu yang 
berkaitan dengan kos sara hidup.   

Majlis ini akan berperanan sebagai badan utama bagi menangani isu-isu dan 
cabaran berhubung kenaikan kos sara hidup yang memberi kesan kepada kesejahteraan 
rakyat. Majlis ini juga bertindak sebagai platform untuk merangka dan menyelaraskan 
pelaksanaan pelbagai inisiatif strategi serta pelan tindakan berkaitan isu sara hidup melalui 
kerjasama strategik merentasi sektor awam dan swasta.   

Pada 27 September yang lepas Tuan Yang di-Pertua, kita telah mengadakan 
mesyuarat dan bersetuju supaya enam kumpulan kerja kluster. Perumahan, pendidikan, 
pengangkutan, utiliti, makanan dan kesihatan di bawah majlis ini dibentuk. Mereka 
bertanggungjawab untuk merangka inisiatif baru yang mampu dilaksanakan kerajaan dengan 
mengambil kira pelbagai faktor.  

Alhamdulillah, sehari dua lagi kita akan dengar ucapan belanjawan. Akan 
terkandung di sana beberapa syor daripada Majlis ini yang telah diterima oleh kerajaan yang 
bertujuan untuk membantu meredakan dan melegakan tekanan kos sara hidup rakyat.  Kita 
tubuhkan Majlis ini, kita wujudkan enam kluster. Di antara kluster itu ada yang telah 
mengangkat beberapa cadangan.  Kita bentangkan kepada Jemaah Menteri dan diterima. 
Pengumuman akan dibuat oleh Menteri Kewangan pada Jumaat nanti.  

Selain itu Tuan Yang di-Pertua, kementerian ini juga turut memantau harga 
barangan dengan kekuatan 1,044 pegawai pemantau harga di bawah kementerian ini yang 
menjalankan pemantauan harga bagi 417 jenis barangan keperluan pengguna di 1,654 
premis terpilih. 

 Sekiranya terdapat kenaikan harga yang melampau, peniaga tersebut akan disiasat 
di bawah Akta Kawalan Harga dan Antipencatutan. Kementerian juga menggerakkan 
peranan NGO Kepenggunaan dengan menubuhkan Majlis Penasihat Pengguna Negara 
yang menjadi satu platform yang akan mengangkat cadangan kepada pihak kerajaan, 
khususnya kementerian untuk memperhalus isu-isu yang berkaitan dengan kepenggunaan 
dan kos sara hidup rakyat.  

Pengerusi Majlis Penasihat ini Tuan Yang di-Pertua, saya bagi dia pejabat di 
kementerian. Saya sediakan pejabat dan kemudahan sokongan semua supaya dia betul-
betul dapat bertindak sebagai sebuah Majlis yang boleh menasihati kementerian melalui 
Menteri.   

Perkara ketiga yang ikut disinggung oleh rakan Ahli Yang Berhormat ialah tentang 
ketirisan subsidi. Saya ucap terima kasih kepada Ahli Yang Berhormat Pengerang yang 
bertanyakan.   



Ops Catut ini juga telah mengeluarkan Notis sebanyak 188 di bawah seksyen 21(2). Akta Kawalan Harga dan Antipencatutan 2011. Bagi melihat pematuhan peniaga terhadap perundangan, sebanyak enam Kertas Siasatan bagi kesalahan di bawah seksyen 14(1) dan dua Kertas Siasatan bagi kesalahan di bawah seksyen 53A telah dibuka sepanjang operasi dilaksanakan. Sebanyak 2,023 Notis telah dikeluarkan di bawah seksyen 53A, akta yang sama yakni untuk peniaga menyelenggarakan dan menyimpan rekod perniagaan. Tuan Yang di-Pertua, yang kedua adalah kos sara hidup. Saya ucapkan terima kasih kepada sahabat saya dari Papar dan Pasir Mas yang membangkitkan tajuk ini. Mengikut hasil bancian ke atas pendapatan dan perbelanjaan isi rumah atau household income and spending (HIS) yang dijalankan oleh Jabatan Perangkaan Malaysia bagi tahun 2016, sebab kita sekarang menggulung bagi RMKe-11, Kajian Separuh Penggal. Didapati bahawa secara umumnya terdapat empat faktor yang menyebabkan peningkatan kos sara hidup iaitu makanan, perumahan, pengangkutan dan utiliti. Adalah diperhatikan bahawa segmen makanan merupakan penyumbang utama bagi peningkatan kos sara hidup. Daripada empat tadi, penyumbang utama kepada peningkatan kos sara hidup adalah makanan. Perbelanjaan rakyat Malaysia untuk makanan. Perumahan, pengangkutan dan utiliti tetapi makanan yang paling tinggi. Sememangnya tidak dinafikan bahawa isu kos sara hidup merupakan isu yang paling penting. Tuan Yang di-Pertua, saya telah mengangkat kepada Jemaah Menteri satu kertas untuk dibincangkan yang kemudiannya di persetujui supaya Majlis Tindakan Sara Hidup Negara diaktifkan dan Majlis Tindakan Sara Hidup Negara dipengerusikan oleh Yang Amat Berhormat Timbalan Perdana Menteri. Tujuannya membincangkan isu-isu yang berkaitan dengan kos sara hidup. Majlis ini akan berperanan sebagai badan utama bagi menangani isu-isu dan cabaran berhubung kenaikan kos sara hidup yang memberi kesan kepada kesejahteraan rakyat. Majlis ini juga bertindak sebagai platform untuk merangka dan menyelaraskan pelaksanaan pelbagai inisiatif strategi serta pelan tindakan berkaitan isu sara hidup melalui kerjasama strategik merentasi sektor awam dan swasta. Pada 27 September yang lepas Tuan Yang di-Pertua, kita telah mengadakan mesyuarat dan bersetuju supaya enam kumpulan kerja kluster. Perumahan, pendidikan, pengangkutan, utiliti, makanan dan kesihatan di bawah majlis ini dibentuk. Mereka bertanggungjawab untuk merangka inisiatif baru yang mampu dilaksanakan kerajaan dengan mengambil kira pelbagai faktor. Alhamdulillah, sehari dua lagi kita akan dengar ucapan belanjawan. Akan terkandung di sana beberapa syor daripada Majlis ini yang telah diterima oleh kerajaan yang bertujuan untuk membantu meredakan dan melegakan tekanan kos sara hidup rakyat. Kita tubuhkan Majlis ini, kita wujudkan enam kluster. Di antara kluster itu ada yang telah mengangkat beberapa cadangan. Kita bentangkan kepada Jemaah Menteri dan diterima. Pengumuman akan dibuat oleh Menteri Kewangan pada Jumaat nanti. Selain itu Tuan Yang di-Pertua, kementerian ini juga turut memantau harga barangan dengan kekuatan 1,044 pegawai pemantau harga di bawah kementerian ini yang menjalankan pemantauan harga bagi 417 jenis barangan keperluan pengguna di 1,654 premis terpilih. Sekiranya terdapat kenaikan harga yang melampau, peniaga tersebut akan disiasat di bawah Akta Kawalan Harga dan Antipencatutan. Kementerian juga menggerakkan peranan NGO Kepenggunaan dengan menubuhkan Majlis Penasihat Pengguna Negara yang menjadi satu platform yang akan mengangkat cadangan kepada pihak kerajaan, khususnya kementerian untuk memperhalus isu-isu yang berkaitan dengan kepenggunaan dan kos sara hidup rakyat. Pengerusi Majlis Penasihat ini Tuan Yang di-Pertua, saya bagi dia pejabat di kementerian. Saya sediakan pejabat dan kemudahan sokongan semua supaya dia betul- betul dapat bertindak sebagai sebuah Majlis yang boleh menasihati kementerian melalui Menteri. Perkara ketiga yang ikut disinggung oleh rakan Ahli Yang Berhormat ialah tentang ketirisan subsidi. Saya ucap terima kasih kepada Ahli Yang Berhormat Pengerang yang bertanyakan.